
Bendrojo skyriaus 2018 metų veiklos ataskaita 

Kartu su pareigybių aprašymuose nurodytomis funkcijomis Bendrojo skyriaus darbuotojai 2018 m. atliko šiuos svarbesnius darbus:


1. Parengė 2018 m. Kultūros paveldo centro (toliau – KPC) struktūros grafinio vaizdo projektus bei pareigybių sąrašą ir suderino su Kultūros paveldo departamentu prie Kultūros ministerijos (toliau – KPD).


2  Kartu su kitais KPC specialistais parengė 6 atsiliepimus Vilniaus administraciniam teismui, 5 apeliacinius atsiliepimus 2 apeliacinius skundus Lietuvos administraciniam teismui, 3 atsiliepimus, 1 tripliką parengė Vilniaus miesto civiliniam teismui, pateikė išvadą Kauno civiliniam teismui bei 1 apeliacinį skundą Vilniaus apygardos teismui. Per 2018 m. baigtos 5 administracinės bylos ir 1 civilinė byla.. KPC kartu su Lietuvos nacionaline Martyno Mažvydo biblioteka ir kitais 15 partnerių IV ketvirtyje pradėjo įgyvendinti projektą Nr. 02.3.1-CPVA-V-526-01-0003 "Visuomenės poreikius atitinkančios virtualios kultūrinės erdvės vystymas". 

3. Kartu su kitais padalinių vadovais parengė dokumentų projektus dėl KPC darbuotojų, rengiančių Nekilnojamojo kultūros paveldo vertinimo tarybų aktų ir kilnojamųjų kultūros vertybių apskaitos dokumentų projektus, 2018 m. pirmo pusmečio darbo krūvių. Parengė Duomenų subjektų teisių įgyvendinimo KPC aprašo projektą, KPC vairuotojų – tiekėjų 2018 m. darbo krūvių, KPC tarnybinių lengvųjų automobilių kuro normų nustatymo, Nuomojamo automobilio priskyrimo ir naudojimo, KPC automobilių ridos limito nustatymo, Administracinio pastato Ašmenos g. 10, Vilnius, rūsių tvarkybos (remonto, restauravimo) darbų projekto tvirtinimo įsakymų projektus.

4. Kartu su kitais padalinių vadovais organizavo bei dalyvavo KPC darbuotojų 2018 m. veiklos vertinime bei dalyvavo rengiant naujas einamų metų darbų užduotis. Parengė darbuotojų 2018 m. kasmetinių atostogų grafiką, rengė įsakymų projektus dėl grafiko keitimo. Suderinus su kitais specialistais parengė Darbuotojų priemokų už papildomą darbo krūvį įsakymų projektus. 

5. Parengė KPC 2018 m. numatomų pirkti prekių, paslaugų ir darbų planą, vykdė viešuosius  pirkimus, sudarė 31 ilgalaikę sutartį. Dalyvavo viešuosiuose pirkimuose kaip paslaugų tiekėjas.
6. Parengė 2018 metų KPC dokumentacijos planą, KPC Registrų sąrašą ir suderino su Lietuvos Valstybės Naujuoju archyvu. Parengė 2019 metų KPC dokumentacijos planą, suderino jį su Lietuvos Valstybės Naujuoju archyvu. Suarchyvavo 2016 metų Specialiosios veiklos ir veiklos organizavimo bylas. Konsultavo Buhalteriją dėl bylų (kurių saugojimo terminas baigėsi) atrinkimo naikinimui, taip pat naikinimui atrinko specialiosios veiklos bylas. Tvirtino dokumentų kopijas. Pagal KPD patvirtintą direktoriaus 2018-08-06 įsakymą Nr. Į-246 „Dėl Kultūros paveldo departamento prie Kultūros ministerijos direktoriaus 2011 m. liepos 11 d. įsakymo Nr. Į-230 „Dėl nekilnojamojo kultūros paveldo vertinimo tarybos akto formos pildymo aprašo patvirtinimo“ papildomai sudarė ir suarchyvavo 35 bylas. Direktoriaus nurodymu siuntė registruotais laiškais į KPD teritorinius padalinius TRP planus, šiai dienai išsiųsta 120 planų. Skenavo, kopijavo dokumentus, aktus, planus. Skenuotus dokumentus pagal direktoriaus pavedimus siuntė el. paštu. 


 7. Atliko smulkius, skubius KPC inventoriaus, elektros instaliacijos, santechnikos remonto darbus. Atliko KPC dalies patalpų paprastojo remonto darbų įkainių ir lėšų poreikio skaičiavimus ir vykdė susirašinėjimą su KPD ir rangovais, koordinavo remonto darbus. Vykdė reikiamo inventoriaus ir medžiagų pirkimus, jų perdavimą darbuotojams bei dalyvavo KPC pripažinto nereikalingu ar netinkamu (negalimu) naudoti turto nurašyme.


8. Atliko kompiuterių bei kitos orgtechnikos priežiūros darbus: dalies kompiuterių operacinės sistemos ir programų perinstaliavimas, naujų kompiuterių paruošimą vartotojams, naujų „laisvai naudojamų“ (free) programų instaliavimas, kompiuteriuose susikaupusių nereikalingų sistemos sukurtų duomenų valymą, naujų periferinių įrenginių instaliavimą ir paruošimą darbui, serverio duomenų sisteminimą, kaupimą, paruošimą vartotojams, serverio programų konfigūravimą, atnaujinimą. Atliko KPC tinklapio atnaujinimą, darbuotojų el. pašto administravimą. Atliko nesudėtingus kompiuterių remonto darbus. Konsultavo darbuotojus Windows, MS Office ir kitų, darbui reikalingų programų vartojimą.  
  
10. Atliko priežiūrą ir nesudėtingą tarnybinių automobilių remontą, vežė KPC specialistus į  komandiruotes.

